குமாரசாமி முதலியாரவர்களும், கும்பகோணம் சாது சேஷையரவர்களும் வேறு  பல கனவான்களும் தக்க சமயத்தில் பொருளுதவி புரிந்தனர். அதனால் மேலே  பதிப்பை நடத்திச் செல்வதற்குரிய தைரியம் எனக்கு உண்டாயிற்று. இராமசுவாமி முதலியார் பிரிவு சிலப்பதிகாரப் பதிப்பு வேகமாகவே நடைபெற்று வந்தது. விரைவில்  அதனை முடித்து விட்டு அப்பால் வேறு நூல்களை அச்சிடத்  தொடங்கவேண்டுமென்று எண்ணினேன். இடையிடையே புறநானூறு,  பதிற்றுப்பத்து, மணிமேகலை முதலிய பழைய நூல்களின் ஆராய்ச்சியும் 